
HOTĂRÂRE

cu privire la Devizul de cheltuieli privind elaborarea proiectului de reconstrucţie a celor două linii de cablu
În conformitate cu prevederile art. 56 alin. 6-9, art. 58 lit.c), art.60-62, art.64 din Codul audiovizualului al Republicii Moldova, în baza pct. 35 - 42 din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, modificat prin Hotărârea Consiliului de Observatori nr. 11 din 17.03.2015 
Consiliul de Observatori

HOTĂRĂŞTE:
    1. Se ia act de devizul de cheltuieli privind elaborarea proiectului de reconstrucţie a celor două linii de cablu.
    2. Devizul de cheltuieli privind elaborarea proiectului de reconstrucţie a celor doua linii de cablu este parte integrantă a prezentei hotărâri. 

    3. Preşedintele IPNA Compania „Teleradio-Moldova” va prezenta Consiliului de Observatori o variantă de demers, iar după ce acesta va fi discutat în ședința CO, el va fi adresat Parlamentului Republicii Moldova în vederea obținerii unei finanțări pentru reconstrucţia celor două linii de cablu.    
    4. Prezenta hotărâre intră în vigoare în ziua adoptării.


Hotărârea a fost adoptată cu votul a 5 membri ai Consiliului de Observatori: „PRO” – 5 voturi (N. Spătaru, V. Țapeș, L. Vasilache, M. Țurcan, S. Nistor).

